CELEX: 42021X0388
Language: el
Date: 2021-03-09 00:00:00
Title: Κανονισμός του ΟΗΕ αριθ. 156 — Ενιαίες διατάξεις σχετικά με την έγκριση οχημάτων όσον αφορά την επικαιροποίηση λογισμικού και το σύστημα διαχείρισης επικαιροποιήσεων λογισμικού [2021/388]

9.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 82/60
            
         
      Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
      Κανονισμός του ΟΗΕ αριθ. 156 — Ενιαίες διατάξεις σχετικά με την έγκριση οχημάτων όσον αφορά την επικαιροποίηση λογισμικού και το σύστημα διαχείρισης επικαιροποιήσεων λογισμικού [2021/388]
      Ημερομηνία έναρξης ισχύος: 22 Ιανουαρίου 2021
      Το παρόν έγγραφο αποτελεί απλώς εργαλείο τεκμηρίωσης. Το αυθεντικό και νομικά δεσμευτικό κείμενο είναι το: ECE/TRANS/WP.29/2020/80.
      ΠΕΡΙΕΧΟΜΕΝΑ
      ΚΑΝΟΝΙΣΜΟΣ
      
                  1.
               
               Πεδίο εφαρμογής
               
            
                  2.
               
               Ορισμοί
               
            
                  3.
               
               Αίτηση έγκρισης
               
            
                  4.
               
               Σημάνσεις
               
            
                  5.
               
               Έγκριση
               
            
                  6.
               
               Πιστοποιητικό συμμόρφωσης για το σύστημα διαχείρισης επικαιροποιήσεων λογισμικού
               
            
                  7.
               
               Γενικές προδιαγραφές
               
            
                  8.
               
               Τροποποίηση του τύπου οχήματος και επέκταση της έγκρισης τύπου
               
            
                  9.
               
               Συμμόρφωση της παραγωγής
               
            
                  10.
               
               Κυρώσεις για μη συμμόρφωση της παραγωγής
               
            
                  11.
               
               Οριστική παύση της παραγωγής
               
            
                  12.
               
               Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
               
            ΠΑΡΑΡΤΗΜΑΤΑ
      
                  1
               
               
                  Έγγραφο πληροφοριών
                  Προσάρτημα 1— Υπόδειγμα δήλωσης συμμόρφωσης για το σύστημα διαχείρισης επικαιροποιήσεων λογισμικού
               
               
            
                  2
               
               Κοινοποίηση
               
            
                  3
               
               Τρόπος διάταξης σήματος έγκρισης
               
            
                  4
               
               Υπόδειγμα πιστοποιητικού συμμόρφωσης για το σύστημα διαχείρισης επικαιροποιήσεων λογισμικού
               
            1.   ΠΕΔΙΟ ΕΦΑΡΜΟΓΗΣ
      
               
                  1.1.
               
               
                  Ο παρών κανονισμός εφαρμόζεται σε οχήματα των κατηγοριών (1) M, N, O, R, S και T που επιτρέπουν επικαιροποιήσεις λογισμικού.
               
            2.   ΟΡΙΣΜΟΙ
      
               
                  2.1.
               
               
                  «Τύπος οχήματος»: οχήματα που δεν διαφέρουν τουλάχιστον ως προς τα ακόλουθα:
                  
                              α)
                           
                           
                              τον τύπο οχήματος που προσδιορίζεται από τον κατασκευαστή·
                           
                        
                              β)
                           
                           
                              τα ουσιώδη χαρακτηριστικά του σχεδιασμού του τύπου οχήματος αναφορικά με τις διαδικασίες επικαιροποίησης λογισμικού.
                           
                        
            
               
                  2.2.
               
               
                  «Αριθμός αναγνώρισης λογισμικού RX (RXSWIN)»: ειδικός αριθμός αναγνώρισης, ο οποίος ορίζεται από τον κατασκευαστή του οχήματος και αντιπροσωπεύει πληροφορίες για το σχετικό με την έγκριση τύπου λογισμικό του ηλεκτρονικού συστήματος ελέγχου, συμβάλλοντας στα σχετικά με την έγκριση τύπου χαρακτηριστικά του οχήματος σύμφωνα με τον κανονισμό αριθ. Χ.
               
            
               
                  2.3.
               
               
                  «Επικαιροποίηση λογισμικού»: πακέτο που χρησιμοποιείται για την αναβάθμιση του λογισμικού σε νέα έκδοση, συμπεριλαμβανομένης της αλλαγής των παραμέτρων διαμόρφωσης.
               
            
               
                  2.4.
               
               
                  «Εκτέλεση»: η διαδικασία εγκατάστασης και ενεργοποίησης μιας επικαιροποίησης που έχει τηλεφορτωθεί.
               
            
               
                  2.5.
               
               
                  «Σύστημα διαχείρισης επικαιροποιήσεων λογισμικού (SUMS)»: συστηματική προσέγγιση που καθορίζει οργανωτικές διεργασίες και διαδικασίες για τη συμμόρφωση με τις απαιτήσεις για την παράδοση επικαιροποιήσεων λογισμικού σύμφωνα με τον παρόντα κανονισμό.
               
            
               
                  2.6.
               
               
                  «Χρήστης οχήματος»: πρόσωπο που χειρίζεται ή οδηγεί το όχημα, ιδιοκτήτης οχήματος, εξουσιοδοτημένος αντιπρόσωπος ή υπάλληλος του διαχειριστή στόλου, εξουσιοδοτημένος αντιπρόσωπος ή υπάλληλος του κατασκευαστή του οχήματος, ή εξουσιοδοτημένος τεχνικός.
               
            
               
                  2.7.
               
               
                  «Ασφαλής κατάσταση»: τρόπος λειτουργίας σε περίπτωση αστοχίας ενός στοιχείου χωρίς αδικαιολόγητο κίνδυνο.
               
            
               
                  2.8.
               
               
                  «Λογισμικό»: το μέρος ενός ηλεκτρονικού συστήματος ελέγχου που αποτελείται από ψηφιακά δεδομένα και οδηγίες.
               
            
               
                  2.9.
               
               
                  «Ασύρματη (OTA) επικαιροποίηση»: οποιαδήποτε μέθοδος ασύρματης διαβίβασης δεδομένων αντί της χρήσης καλωδίου ή άλλης τοπικής σύνδεσης.
               
            
               
                  2.10.
               
               
                  «Σύστημα»: το σύνολο των κατασκευαστικών στοιχείων και/ή υποσυστημάτων που επιτελούν λειτουργία ή λειτουργίες.
               
            
               
                  2.11.
               
               
                  «Δεδομένα επικύρωσης ακεραιότητας»: αναπαράσταση ψηφιακών δεδομένων, με βάση την οποία μπορούν να γίνουν συγκρίσεις για τον εντοπισμό σφαλμάτων ή αλλαγών στα δεδομένα. Σ’ αυτά είναι δυνατό να περιλαμβάνονται αθροίσματα ελέγχου και τιμές κατακερματισμού.
               
            3.   ΑΙΤΗΣΗ ΕΓΚΡΙΣΗΣ
      
               
                  3.1.
               
               
                  Η αίτηση έγκρισης τύπου οχήματος όσον αφορά τις διαδικασίες επικαιροποίησης λογισμικού υποβάλλεται από τον κατασκευαστή του οχήματος ή από τον δεόντως διαπιστευμένο αντιπρόσωπό του.
               
            
               
                  3.2.
               
               
                  Η αίτηση πρέπει να συνοδεύεται από τα κάτωθι αναφερόμενα έγγραφα εις τριπλούν και από τα ακόλουθα στοιχεία:
               
            
               
                  3.3.
               
               
                  Περιγραφή του τύπου οχήματος όσον αφορά τα στοιχεία που προσδιορίζονται στο παράρτημα 1 του παρόντος κανονισμού.
               
            
               
                  3.4.
               
               
                  Στις περιπτώσεις στις οποίες οι πληροφορίες καλύπτονται αποδεδειγμένα από δικαιώματα διανοητικής ιδιοκτησίας ή αποτελούν ειδική τεχνογνωσία του κατασκευαστή ή των προμηθευτών του, ο κατασκευαστής ή οι προμηθευτές του παρέχουν επαρκείς πληροφορίες για να καταστήσουν δυνατή την ορθή διενέργεια των ελέγχων που αναφέρονται στον παρόντα κανονισμό. Οι πληροφορίες αυτές έχουν εμπιστευτικό χαρακτήρα.
               
            
               
                  3.5.
               
               
                  Το πιστοποιητικό συμμόρφωσης για το σύστημα διαχείρισης επικαιροποιήσεων λογισμικού σύμφωνα με την παράγραφο 6 του παρόντος κανονισμού.
               
            
               
                  3.6.
               
               
                  Πρέπει να προσκομίζεται όχημα, αντιπροσωπευτικό του προς έγκριση τύπου οχήματος, στην τεχνική υπηρεσία που είναι αρμόδια για τη διεξαγωγή των δοκιμών έγκρισης.
               
            
               
                  3.7.
               
               
                  Η τεκμηρίωση είναι διαθέσιμη σε δύο μέρη:
                  
                              α)
                           
                           
                              ο επίσημος φάκελος τεκμηρίωσης για την έγκριση, ο οποίος περιλαμβάνει το υλικό που αναφέρεται στο παράρτημα 1 και υποβάλλεται στην αρχή έγκρισης ή στην τεχνική υπηρεσία της κατά τη χρονική στιγμή υποβολής της αίτησης για την έγκριση τύπου. Ο εν λόγω φάκελος τεκμηρίωσης χρησιμοποιείται από την αρχή έγκρισης ή από την τεχνική της υπηρεσία ως το βασικό υλικό αναφοράς κατά τη διαδικασία έγκρισης. Η αρχή έγκρισης ή η τεχνική της υπηρεσία μεριμνά ώστε ο εν λόγω φάκελος τεκμηρίωσης να παραμένει διαθέσιμος για τουλάχιστον 10 έτη από τη στιγμή κατά την οποία σταματά οριστικά η παραγωγή του τύπου του οχήματος·
                           
                        
                              β)
                           
                           
                              πρόσθετο υλικό σχετικό με τις απαιτήσεις του παρόντος κανονισμού μπορεί να φυλάσσεται από τον κατασκευαστή αλλά να καθίσταται διαθέσιμο προς έλεγχο κατά τη χρονική στιγμή της έγκρισης τύπου. Ο κατασκευαστής μεριμνά ώστε το υλικό που καθίσταται διαθέσιμο προς έλεγχο κατά τη στιγμή της έγκρισης τύπου να παραμένει διαθέσιμο για χρονικό διάστημα τουλάχιστον 10 ετών από τη στιγμή κατά την οποία σταματά οριστικά η παραγωγή του τύπου οχήματος.
                           
                        
            4.   ΣΗΜΑΝΣΗ
      
               
                  4.1.
               
               
                  Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται, σε εμφανές και ευπρόσιτο σημείο που καθορίζεται στο έντυπο έγκρισης, διεθνές σήμα έγκρισης αποτελούμενο από:
               
            
               
                  4.1.1.
               
               
                  Έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας που έχει χορηγήσει την έγκριση (2).
               
            
               
                  4.1.2.
               
               
                  Τον αριθμό του παρόντος κανονισμού, ακολουθούμενο από το γράμμα «R», παύλα και τον αριθμό έγκρισης στα δεξιά του κύκλου που περιγράφεται στο σημείο 4.1.1 ανωτέρω.
               
            
               
                  4.2.
               
               
                  Αν το όχημα συμμορφώνεται με τύπο οχήματος ο οποίος έχει εγκριθεί βάσει άλλου ή άλλων κανονισμών που προσαρτώνται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.1.1 ανωτέρω· σε μια τέτοια περίπτωση, ο κανονισμός και οι αριθμοί έγκρισης καθώς και τα επιπλέον σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού τίθενται σε κάθετες στήλες στα δεξιά του συμβόλου που ορίζεται στο σημείο 4.1.1 ανωτέρω.
               
            
               
                  4.3.
               
               
                  Το σήμα έγκρισης είναι ευανάγνωστο και ανεξίτηλο.
               
            
               
                  4.4.
               
               
                  Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος που έχει τοποθετήσει ο κατασκευαστής.
               
            
               
                  4.5.
               
               
                  Στο παράρτημα 3 του παρόντος κανονισμού παρατίθενται παραδείγματα διάταξης του σήματος έγκρισης.
               
            5.   ΕΓΚΡΙΣΗ
      
               
                  5.1.
               
               
                  Οι αρχές έγκρισης χορηγούν, κατά περίπτωση, έγκριση τύπου όσον αφορά τις διαδικασίες και διεργασίες επικαιροποίησης λογισμικού μόνο για τους τύπους των οχημάτων που εκπληρώνουν τις απαιτήσεις του παρόντος κανονισμού.
               
            
               
                  5.1.1.
               
               
                  Η αρχή έγκρισης ή η τεχνική υπηρεσία εξακριβώνει, διενεργώντας δοκιμές σε οχήματα του τύπου οχήματος, ότι ο κατασκευαστής του οχήματος έχει εφαρμόσει τα μέτρα που αναφέρονται στα έγγραφα τεκμηρίωσης. Οι έλεγχοι διενεργούνται από την αρχή έγκρισης ή την τεχνική υπηρεσία καθαυτή ή σε συνεργασία με τον κατασκευαστή του οχήματος με τη μέθοδο της δειγματοληψίας.
               
            
               
                  5.2.
               
               
                  Η κοινοποίηση της έγκρισης ή της επέκτασης ή της απόρριψης της έγκρισης ενός τύπου οχήματος σύμφωνα με τον παρόντα κανονισμό γίνεται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 2 του παρόντος κανονισμού.
               
            
               
                  5.3.
               
               
                  Οι αρχές έγκρισης δεν χορηγούν έγκριση τύπου αν δεν διασφαλίσουν ότι ο κατασκευαστής εφαρμόζει ικανοποιητικές ρυθμίσεις και διαδικασίες για την ορθή διαχείριση των πτυχών των διεργασιών επικαιροποίησης λογισμικού που καλύπτονται από τον παρόντα κανονισμό.
               
            6.   ΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΓΙΑ ΤΟ ΣΥΣΤΗΜΑ ΔΙΑΧΕΙΡΙΣΗΣ ΕΠΙΚΑΙΡΟΠΟΙΗΣΕΩΝ ΛΟΓΙΣΜΙΚΟΥ
      
               
                  6.1.
               
               
                  Τα συμβαλλόμενα μέρη ορίζουν αρχή έγκρισης η οποία διενεργεί την αξιολόγηση του κατασκευαστή και εκδίδει πιστοποιητικό συμμόρφωσης για το σύστημα διαχείρισης επικαιροποιήσεων λογισμικού.
               
            
               
                  6.2.
               
               
                  Η αίτηση για το πιστοποιητικό συμμόρφωσης για το σύστημα διαχείρισης επικαιροποιήσεων λογισμικού υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
               
            
               
                  6.3.
               
               
                  Η αίτηση συνοδεύεται από τα κατωτέρω έγγραφα εις τριπλούν, στα οποία συγκαταλέγονται μεταξύ άλλων τα εξής:
               
            
               
                  6.3.1.
               
               
                  έγγραφα στα οποία περιγράφεται το σύστημα διαχείρισης επικαιροποιήσεων λογισμικού·
               
            
               
                  6.3.2.
               
               
                  υπογεγραμμένη δήλωση με βάση το υπόδειγμα που ορίζεται στο προσάρτημα 1 του παραρτήματος 1.
               
            
               
                  6.4.
               
               
                  Στο πλαίσιο της αξιολόγησης, ο κατασκευαστής δηλώνει, χρησιμοποιώντας το υπόδειγμα που ορίζεται στο προσάρτημα 1 του παραρτήματος 1, και αποδεικνύει επαρκώς στην αρχή έγκρισης ή στην τεχνική της υπηρεσία ότι εφαρμόζει τις αναγκαίες διαδικασίες για την εκπλήρωση όλων των απαιτήσεων για τις επικαιροποιήσεις λογισμικού που προβλέπονται στον παρόντα κανονισμό.
               
            
               
                  6.5.
               
               
                  Μετά την επιτυχή ολοκλήρωση της εν λόγω αξιολόγησης και την παραλαβή της υπογεγραμμένης δήλωσης από τον κατασκευαστή με βάση το υπόδειγμα που ορίζεται στο προσάρτημα 1 του παραρτήματος 1, χορηγείται στον κατασκευαστή πιστοποιητικό με την ονομασία πιστοποιητικό συμμόρφωσης για το σύστημα διαχείρισης επικαιροποιήσεων λογισμικού, όπως περιγράφεται στο παράρτημα 4 του παρόντος κανονισμού (στο εξής: πιστοποιητικό συμμόρφωσης για το σύστημα διαχείρισης επικαιροποιήσεων λογισμικού).
               
            
               
                  6.6.
               
               
                  Το πιστοποιητικό συμμόρφωσης για το σύστημα διαχείρισης επικαιροποιήσεων λογισμικού παραμένει σε ισχύ τουλάχιστον τρία έτη από την ημερομηνία έκδοσης του πιστοποιητικού, εκτός αν ανακληθεί.
               
            
               
                  6.7.
               
               
                  Η αρχή έγκρισης που έχει χορηγήσει το πιστοποιητικό συμμόρφωσης για το σύστημα διαχείρισης επικαιροποιήσεων λογισμικού μπορεί ανά πάσα στιγμή να επαληθεύσει τη διαρκή συμμόρφωσή του. Το πιστοποιητικό συμμόρφωσης για το σύστημα διαχείρισης επικαιροποιήσεων λογισμικού μπορεί να ανακληθεί εάν δεν πληρούνται πλέον οι απαιτήσεις που ορίζονται στον παρόντα κανονισμό.
               
            
               
                  6.8.
               
               
                  Ο κατασκευαστής ενημερώνει την αρχή έγκρισης ή την τεχνική της υπηρεσία για οποιαδήποτε αλλαγή επηρεάζει την εγκυρότητα του πιστοποιητικού συμμόρφωσης για το σύστημα διαχείρισης επικαιροποιήσεων λογισμικού. Σε συνεννόηση με τον κατασκευαστή, η αρχή έγκρισης ή η τεχνική της υπηρεσία αποφασίζει αν χρειάζεται να διενεργηθούν νέοι έλεγχοι.
               
            
               
                  6.9.
               
               
                  Στο τέλος της περιόδου ισχύος του πιστοποιητικού συμμόρφωσης για το σύστημα διαχείρισης επικαιροποίησης λογισμικού, η αρχή έγκρισης εκδίδει, μετά από θετική αξιολόγηση, νέο πιστοποιητικό συμμόρφωσης για το σύστημα διαχείρισης επικαιροποιήσεων λογισμικού ή παρατείνει την ισχύ του για περαιτέρω περίοδο τριών ετών. Αν υποπέσουν στην αντίληψη της αρχής έγκρισης ή της τεχνικής της υπηρεσίας αλλαγές και οι αλλαγές αυτές αξιολογηθούν εκ νέου θετικά, η αρχή έγκρισης εκδίδει νέο πιστοποιητικό.
               
            
               
                  6.10.
               
               
                  Οι υφιστάμενες εγκρίσεις τύπου οχήματος δεν χάνουν την ισχύ τους λόγω της λήξης του πιστοποιητικού συμμόρφωσης του κατασκευαστή για το σύστημα διαχείρισης επικαιροποιήσεων λογισμικού.
               
            7.   ΓΕΝΙΚΕΣ ΠΡΟΔΙΑΓΡΑΦΕΣ
      
               
                  7.1.
               
               
                  Απαιτήσεις για το σύστημα διαχείρισης επικαιροποιήσεων λογισμικού του κατασκευαστή του οχήματος
               
            
               
                  7.1.1.
               
               
                  Διαδικασίες προς επαλήθευση κατά την αρχική αξιολόγηση
               
            
               
                  7.1.1.1.
               
               
                  Διαδικασία με την οποία οι πληροφορίες που αφορούν τον παρόντα κανονισμό τεκμηριώνονται και τηρούνται με ασφάλεια από τον κατασκευαστή του οχήματος και μπορούν να τίθενται στη διάθεση της αρχής έγκρισης ή της τεχνικής της υπηρεσίας κατόπιν αιτήματος.
               
            
               
                  7.1.1.2.
               
               
                  Διαδικασία με την οποία μπορούν να προσδιορίζονται με μοναδικό τρόπο οι πληροφορίες σχετικά με όλες τις αρχικές και επικαιροποιημένες εκδόσεις λογισμικού, συμπεριλαμβανομένων των δεδομένων επικύρωσης ακεραιότητας, καθώς και τα σχετικά συστατικά στοιχεία υλισμικού ενός συστήματος εγκεκριμένου τύπου.
               
            
               
                  7.1.1.3.
               
               
                  Διαδικασία με την οποία, για έναν τύπο οχήματος που διαθέτει RXSWIN, είναι δυνατή η πρόσβαση και η επικαιροποίηση πληροφοριών σχετικά με τον RXSWIN του τύπου οχήματος πριν και μετά την αξιολόγηση και την εφαρμογή μιας επικαιροποίησης. Σ’ αυτήν περιλαμβάνεται η ικανότητα επικαιροποίησης των πληροφοριών σχετικά με τις εκδόσεις λογισμικού και τα δεδομένα επαλήθευσης ακεραιότητας όλου του σχετικού λογισμικού για κάθε RXSWIN.
               
            
               
                  7.1.1.4.
               
               
                  Διαδικασία με την οποία, για έναν τύπο οχήματος που διαθέτει RXSWIN, ο κατασκευαστής του οχήματος μπορεί να επαληθεύσει ότι οι εκδόσεις λογισμικού που υπάρχουν σε κατασκευαστικά στοιχεία ενός συστήματος εγκεκριμένου τύπου είναι συνεπείς με εκείνες που ορίζονται από τον σχετικό RXSWIN.
               
            
               
                  7.1.1.5.
               
               
                  Διαδικασία με την οποία είναι δυνατός ο προσδιορισμός τυχόν αλληλεξαρτήσεων του επικαιροποιημένου συστήματος με άλλα συστήματα.
               
            
               
                  7.1.1.6.
               
               
                  Διαδικασία με την οποία ο κατασκευαστής του οχήματος είναι σε θέση να προσδιορίζει οχήματα στόχους για επικαιροποίηση λογισμικού.
               
            
               
                  7.1.1.7.
               
               
                  Διαδικασία για την επιβεβαίωση της συμβατότητας μιας επικαιροποίησης λογισμικού με τη διαμόρφωση των οχημάτων στόχων πριν από την έκδοσή της. Αυτό περιλαμβάνει αξιολόγηση της τελευταίας γνωστής διαμόρφωσης λογισμικού/υλισμικού των οχημάτων στόχων όσον αφορά τη συμβατότητα με την επικαιροποίηση πριν από την έκδοσή της.
               
            
               
                  7.1.1.8.
               
               
                  Διαδικασία για την αξιολόγηση, τον προσδιορισμό και την καταγραφή του κατά πόσον η επικαιροποίηση λογισμικού θα επηρεάσει συστήματα που έχουν λάβει έγκριση τύπου. Στο πλαίσιο αυτό εξετάζεται κατά πόσον η επικαιροποίηση θα επηρεάσει ή θα τροποποιήσει οποιαδήποτε από τις παραμέτρους που χρησιμοποιούνται για τον καθορισμό των συστημάτων τα οποία μπορεί να επηρεάσει η επικαιροποίηση ή αν μπορεί να αλλάξει οποιαδήποτε από τις παραμέτρους που χρησιμοποιούνται για την έγκριση τύπου των εν λόγω συστημάτων (όπως ορίζεται στη σχετική νομοθεσία).
               
            
               
                  7.1.1.9.
               
               
                  Διαδικασία για την αξιολόγηση, τον προσδιορισμό και την καταγραφή του κατά πόσον μια επικαιροποίηση λογισμικού θα προσθέσει, θα τροποποιήσει ή θα καταστήσει δυνατές οποιεσδήποτε λειτουργίες δεν υπήρχαν ή δεν ήταν ενεργοποιημένες όταν το όχημα έλαβε έγκριση τύπου ή θα μεταβάλει ή θα απενεργοποιήσει οποιεσδήποτε άλλες παραμέτρους ή λειτουργίες που ορίζονται στη νομοθεσία. Η αξιολόγηση περιλαμβάνει εξέταση του κατά πόσον:
                  
                              α)
                           
                           
                              οι καταχωρίσεις στο πακέτο πληροφοριών θα πρέπει να τροποποιηθούν·
                           
                        
                              β)
                           
                           
                              τα αποτελέσματα των δοκιμών δεν καλύπτουν πλέον το όχημα μετά από τροποποίηση·
                           
                        
                              γ)
                           
                           
                              οποιαδήποτε τροποποίηση των λειτουργιών του οχήματος θα επηρεάσει την έγκριση τύπου του οχήματος.
                           
                        
            
               
                  7.1.1.10.
               
               
                  Διαδικασία για την αξιολόγηση, τον προσδιορισμό και την καταγραφή του κατά πόσον μια επικαιροποίηση λογισμικού θα επηρεάσει οποιοδήποτε άλλο σύστημα απαιτείται για την ασφαλή και συνεχή λειτουργία του οχήματος ή αν η επικαιροποίηση θα προσθέσει ή θα τροποποιήσει λειτουργικότητα στο όχημα σε σύγκριση με την ημερομηνία ταξινόμησής του.
               
            
               
                  7.1.1.11.
               
               
                  Διαδικασία με την οποία ο χρήστης του οχήματος μπορεί να ενημερώνεται σχετικά με τις επικαιροποιήσεις.
               
            
               
                  7.1.1.12.
               
               
                  Διαδικασία με την οποία ο κατασκευαστής του οχήματος είναι σε θέση να θέτει τις πληροφορίες των σημείων 7.1.2.3 και 7.1.2.4 στη διάθεση των αρμόδιων αρχών ή των τεχνικών υπηρεσιών. Αυτό μπορεί να συμβεί για σκοπούς που αφορούν την έγκριση τύπου, τη συμμόρφωση της παραγωγής, την εποπτεία της αγοράς, τις ανακλήσεις και τον περιοδικό τεχνικό έλεγχο (ΠΤΕ).
               
            
               
                  7.1.2.
               
               
                  Ο κατασκευαστής του οχήματος καταγράφει και αποθηκεύει τις ακόλουθες πληροφορίες για κάθε επικαιροποίηση που εφαρμόζεται σε δεδομένο τύπο οχήματος:
               
            
               
                  7.1.2.1.
               
               
                  Τεκμηρίωση στην οποία περιγράφονται οι διαδικασίες που χρησιμοποιεί ο κατασκευαστής του οχήματος για επικαιροποιήσεις λογισμικού και τυχόν σχετικά πρότυπα που χρησιμοποιούνται για να αποδειχθεί η συμμόρφωσή του·
               
            
               
                  7.1.2.2.
               
               
                  Τεκμηρίωση που περιγράφει τη διαμόρφωση οποιουδήποτε σχετικού συστήματος εγκεκριμένου τύπου πριν και μετά από επικαιροποίηση· σ’ αυτή περιλαμβάνονται μοναδική ταυτοποίηση για το υλισμικό και το λογισμικό του εγκεκριμένου τύπου (συμπεριλαμβανομένων των εκδόσεων λογισμικού) και τυχόν σχετικές παράμετροι του οχήματος ή του συστήματος·
               
            
               
                  7.1.2.3.
               
               
                  Για κάθε RXSWIN, υπάρχει ελέγξιμο μητρώο που περιγράφει όλο το λογισμικό που σχετίζεται με τον RXSWIN του τύπου οχήματος πριν και μετά την επικαιροποίηση. Οι πληροφορίες αυτές περιλαμβάνουν στοιχεία σχετικά με τις εκδόσεις λογισμικού και τα δεδομένα επικύρωσης ακεραιότητας για όλο το σχετικό λογισμικό για κάθε RXSWIN·
               
            
               
                  7.1.2.4.
               
               
                  Τεκμηρίωση στην οποία παρατίθενται τα οχήματα στόχοι για την επικαιροποίηση και επιβεβαίωση της συμβατότητας της τελευταίας γνωστής διαμόρφωσης των εν λόγω οχημάτων με την επικαιροποίηση·
               
            
               
                  7.1.2.5.
               
               
                  Τεκμηρίωση για όλες τις επικαιροποιήσεις λογισμικού για τον συγκεκριμένο τύπο οχήματος, στην οποία περιγράφονται:
                  
                              α)
                           
                           
                              τον σκοπό της επικαιροποίησης·
                           
                        
                              β)
                           
                           
                              τα συστήματα ή τις λειτουργίες του οχήματος που μπορεί να επηρεάσει η επικαιροποίηση·
                           
                        
                              γ)
                           
                           
                              ποια από αυτά έχουν λάβει (ενδεχομένως) έγκριση τύπου·
                           
                        
                              δ)
                           
                           
                              κατά περίπτωση, κατά πόσον η επικαιροποίηση του λογισμικού επηρεάζει την εκπλήρωση οποιασδήποτε από τις σχετικές απαιτήσεις του εν λόγω συστήματος εγκεκριμένου τύπου·
                           
                        
                              ε)
                           
                           
                              κατά πόσον η επικαιροποίηση του λογισμικού επηρεάζει οποιαδήποτε παράμετρο έγκρισης τύπου συστήματος·
                           
                        
                              στ)
                           
                           
                              κατά πόσον ζητήθηκε έγκριση για την επικαιροποίηση από φορέα έγκρισης·
                           
                        
                              ζ)
                           
                           
                              πώς μπορεί να εκτελεστεί η επικαιροποίηση και υπό ποιες προϋποθέσεις·
                           
                        
                              η)
                           
                           
                              επιβεβαίωση ότι η επικαιροποίηση του λογισμικού θα πραγματοποιηθεί με ασφάλεια·
                           
                        
                              θ)
                           
                           
                              επιβεβαίωση ότι η επικαιροποίηση του λογισμικού έχει υποβληθεί και έχει αντεπεξέλθει επιτυχώς σε διαδικασίες επαλήθευσης και επικύρωσης.
                           
                        
            
               
                  7.1.3.
               
               
                  Όσον αφορά την ασφάλεια, ο κατασκευαστής του οχήματος αποδεικνύει ότι:
               
            
               
                  7.1.3.1.
               
               
                  Η διαδικασία που θα χρησιμοποιεί για να διασφαλίζει ότι οι ενημερώσεις λογισμικού προστατεύονται ώστε να αποτρέπεται εύλογα η παραποίηση πριν από τη διαδικασία επικαιροποίησης έχει ξεκινήσει·
               
            
               
                  7.1.3.2.
               
               
                  Οι χρησιμοποιούμενες διαδικασίες επικαιροποίησης προστατεύονται ώστε να αποτρέπεται εύλογα η διατάραξη της λειτουργίας τους, συμπεριλαμβανομένης της ανάπτυξης συστήματος παροχής επικαιροποιήσεων·
               
            
               
                  7.1.3.3.
               
               
                  Οι διαδικασίες που χρησιμοποιούνται για την επαλήθευση και την επικύρωση της λειτουργικότητας του λογισμικού και του κώδικα για το λογισμικό που χρησιμοποιείται στο όχημα είναι κατάλληλες.
               
            
               
                  7.1.4.
               
               
                  Πρόσθετες απαιτήσεις για τις ασύρματες επικαιροποιήσεις λογισμικού
               
            
               
                  7.1.4.1.
               
               
                  Ο κατασκευαστής του οχήματος περιγράφει τις διεργασίες και τις διαδικασίες που θα χρησιμοποιεί για να αξιολογεί ότι οι ασύρματες επικαιροποιήσεις δεν θα επηρεάζουν την ασφάλεια, εάν διεξάγονται κατά τη διάρκεια της οδήγησης.
               
            
               
                  7.1.4.2.
               
               
                  Ο κατασκευαστής του οχήματος περιγράφει τις διεργασίες και τις διαδικασίες που θα χρησιμοποιεί για να διασφαλίζει ότι, όταν η ασύρματη επικαιροποίηση απαιτεί συγκεκριμένες εξειδικευμένες ή περίπλοκες ενέργειες, όπως για παράδειγμα εκ νέου βαθμονόμηση ενός αισθητήρα μετά τον προγραμματισμό, προκειμένου να ολοκληρωθεί η διαδικασία επικαιροποίησης, η επικαιροποίηση μπορεί να συνεχίζεται μόνον όταν παρίσταται ή ελέγχει τη διαδικασία ένα ειδικευμένο άτομο για τη συγκεκριμένη ενέργεια.
               
            
               
                  7.2.
               
               
                  Απαιτήσεις για τον τύπο οχήματος
               
            
               
                  7.2.1.
               
               
                  Απαιτήσεις για τις επικαιροποιήσεις λογισμικού
               
            
               
                  7.2.1.1.
               
               
                  Η γνησιότητα και η ακεραιότητα των επικαιροποιήσεων λογισμικού προστατεύονται ώστε να αποτρέπεται εύλογα η διατάραξη της λειτουργίας τους και να αποτρέπονται εύλογα οι μη έγκυρες επικαιροποιήσεις.
               
            
               
                  7.2.1.2.
               
               
                  Όταν ένας τύπος οχήματος χρησιμοποιεί RXSWIN:
               
            
               
                  7.2.1.2.1
               
               
                  κάθε RXSWIN προσδιορίζεται με μοναδικό τρόπο. Όταν το σχετικό με την έγκριση τύπου λογισμικό τροποποιείται από τον κατασκευαστή του οχήματος, ο RXSWIN επικαιροποιείται εάν η τροποποίηση οδηγεί σε επέκταση της έγκρισης τύπου ή σε νέα έγκριση τύπου·
               
            
               
                  7.2.1.2.2
               
               
                  κάθε RXSWIN είναι εύκολα αναγνώσιμο με τυποποιημένο τρόπο μέσω της χρήσης μιας διεπαφής ηλεκτρονικής επικοινωνίας, τουλάχιστον μέσω της τυπικής διεπαφής (θύρα OBD).
                  Εάν δεν τηρούνται RXSWIN στο όχημα, ο κατασκευαστής δηλώνει στην αρχή έγκρισης τις εκδόσεις λογισμικού του οχήματος ή τις μεμονωμένες μονάδες ECU μαζί με τη σύνδεσή τους με τις σχετικές εγκρίσεις τύπου. Η δήλωση αυτή επικαιροποιείται κάθε φορά που επικαιροποιούνται οι δηλωθείσες εκδόσεις λογισμικού. Σ’ αυτήν την περίπτωση, οι εκδόσεις λογισμικού είναι εύκολα αναγνώσιμες με τυποποιημένο τρόπο μέσω της χρήσης μιας διεπαφής ηλεκτρονικής επικοινωνίας, τουλάχιστον μέσω της τυπικής διεπαφής (θύρα OBD)·
               
            
               
                  7.2.1.2.3
               
               
                  ο κατασκευαστής του οχήματος προστατεύει τους RXSWIN και/ή τις εκδόσεις λογισμικού σ’ ένα όχημα από μη εξουσιοδοτημένες τροποποιήσεις. Κατά τον χρόνο της έγκρισης τύπου, παρέχονται με εμπιστευτικό τρόπο τα μέσα που εφαρμόζονται για την προστασία από μη εξουσιοδοτημένη τροποποίηση του RXSWIN και/ή των εκδόσεων λογισμικού που έχει επιλέξει ο κατασκευαστής του οχήματος.
               
            
               
                  7.2.2.
               
               
                  Πρόσθετες απαιτήσεις για ασύρματες επικαιροποιήσεις
               
            
               
                  7.2.2.1.
               
               
                  Το όχημα διαθέτει τις ακόλουθες λειτουργίες όσον αφορά τις επικαιροποιήσεις λογισμικού:
               
            
               
                  7.2.2.1.1
               
               
                  ο κατασκευαστής του οχήματος διασφαλίζει ότι το όχημα είναι σε θέση να επαναφέρει τα συστήματα στην προηγούμενη έκδοσή τους σε περίπτωση αστοχίας ή διακοπής της επικαιροποίησης ή ότι το όχημα μπορεί να τεθεί σε ασφαλή κατάσταση μετά από αστοχία ή διακοπή της επικαιροποίησης·
               
            
               
                  7.2.2.1.2
               
               
                  ο κατασκευαστής του οχήματος διασφαλίζει ότι οι επικαιροποιήσεις λογισμικού μπορούν να εκτελούνται μόνον όταν το όχημα διαθέτει αρκετή ισχύ για να ολοκληρώσει τη διαδικασία επικαιροποίησης (συμπεριλαμβανομένης της απαιτούμενης για ενδεχόμενη επαναφορά στην προηγούμενη έκδοση ή για τη θέση του οχήματος σε ασφαλή κατάσταση)·
               
            
               
                  7.2.2.1.3
               
               
                  όταν η εκτέλεση μιας επικαιροποίησης μπορεί να επηρεάσει την ασφάλεια του οχήματος, ο κατασκευαστής του οχήματος αποδεικνύει τον τρόπο με τον οποίο η επικαιροποίηση θα εκτελεστεί με ασφάλεια. Αυτό επιτυγχάνεται με τεχνικά μέσα που διασφαλίζουν ότι το όχημα βρίσκεται σε κατάσταση στην οποία η επικαιροποίηση μπορεί να εκτελεστεί με ασφάλεια.
               
            
               
                  7.2.2.2.
               
               
                  Ο κατασκευαστής του οχήματος αποδεικνύει ότι ο χρήστης του οχήματος έχει τη δυνατότητα να ενημερωθεί σχετικά με μια επικαιροποίηση πριν από την εκτέλεση της επικαιροποίησης. Οι πληροφορίες που διατίθενται περιλαμβάνουν:
                  
                              α)
                           
                           
                              τον σκοπό της επικαιροποίησης· Αυτός θα μπορούσε να περιλαμβάνει την κρισιμότητα της επικαιροποίησης και αν η επικαιροποίηση γίνεται για λόγους ανάκλησης, ασφάλειας και/ή προστασίας·
                           
                        
                              β)
                           
                           
                              οποιεσδήποτε αλλαγές εφαρμόζονται με την επικαιροποίηση στις λειτουργίες του οχήματος·
                           
                        
                              γ)
                           
                           
                              τον αναμενόμενο χρόνο για την ολοκλήρωση της εκτέλεσης της επικαιροποίησης·
                           
                        
                              δ)
                           
                           
                              οποιεσδήποτε λειτουργικές δυνατότητες του οχήματος που ενδέχεται να μην είναι διαθέσιμες κατά την εκτέλεση της επικαιροποίησης·
                           
                        
                              ε)
                           
                           
                              κάθε οδηγία που μπορεί να βοηθήσει τον χρήστη του οχήματος να εκτελέσει με ασφάλεια την επικαιροποίηση·
                           
                        στην περίπτωση ομάδων επικαιροποιήσεων με παρόμοιο περιεχόμενο, μία πληροφορία μπορεί να καλύπτει μια ομάδα.
               
            
               
                  7.2.2.3.
               
               
                  Στην περίπτωση που η εκτέλεση μιας επικαιροποίησης κατά τη διάρκεια της οδήγησης ενδέχεται να μην είναι ασφαλής, ο κατασκευαστής του οχήματος αποδεικνύει τον τρόπο με τον οποίο:
                  
                              α)
                           
                           
                              διασφαλίζει ότι δεν είναι δυνατή η οδήγηση του οχήματος ενώ εκτελείται η επικαιροποίηση·
                           
                        
                              β)
                           
                           
                              διασφαλίζει ότι ο οδηγός δεν είναι σε θέση να χρησιμοποιήσει οποιαδήποτε λειτουργικότητα του οχήματος που θα μπορούσε να επηρεάσει την ασφάλεια του οχήματος ή την επιτυχή εκτέλεση της επικαιροποίησης.
                           
                        
            
               
                  7.2.2.4.
               
               
                  Μετά την εκτέλεση επικαιροποίησης, ο κατασκευαστής του οχήματος αποδεικνύει τον τρόπο υλοποίησης των ακόλουθων:
                  
                              α)
                           
                           
                              δυνατότητα ενημέρωσης του χρήστη του οχήματος για την επιτυχή (ή ανεπιτυχή) ολοκλήρωση της επικαιροποίησης·
                           
                        
                              β)
                           
                           
                              δυνατότητα ενημέρωσης του χρήστη του οχήματος σχετικά με τις αλλαγές που πραγματοποιούνται και τυχόν σχετικές επικαιροποιήσεις του εγχειριδίου χρήστη (κατά περίπτωση).
                           
                        
            
               
                  7.2.2.5.
               
               
                  Το όχημα διασφαλίζει ότι πρέπει να πληρούνται οι προϋποθέσεις πριν από την εκτέλεση της επικαιροποίησης του λογισμικού.
               
            8.   ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ
      
               
                  8.1.
               
               
                  Κάθε τροποποίηση του τύπου οχήματος που επηρεάζει τις τεχνικές του επιδόσεις και/ή τα έγγραφα τεκμηρίωσης που προβλέπονται στον παρόντα κανονισμό κοινοποιείται στην αρχή έγκρισης που χορήγησε την έγκριση. Στην περίπτωση αυτή, η αρχή έγκρισης μπορεί:
               
            
               
                  8.1.1.
               
               
                  να θεωρήσει ότι οι τροποποιήσεις που επήλθαν εξακολουθούν να συμμορφώνονται με τις απαιτήσεις και τα έγγραφα τεκμηρίωσης της προηγούμενης έγκρισης τύπου· ή
               
            
               
                  8.1.2.
               
               
                  να απαιτήσει νέα έκθεση δοκιμής από την αρμόδια για τη διεξαγωγή δοκιμών τεχνική υπηρεσία.
               
            
               
                  8.1.3.
               
               
                  Η επιβεβαίωση ή η επέκταση ή η απόρριψη της έγκρισης, με την οποία προσδιορίζονται οι μετατροπές, κοινοποιείται μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού. Η αρχή έγκρισης που χορηγεί την επέκταση της έγκρισης ορίζει αύξοντα αριθμό για την εν λόγω επέκταση και ενημερώνει σχετικά τα υπόλοιπα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό, μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού.
               
            9.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      
               
                  9.1.
               
               
                  Οι διαδικασίες συμμόρφωσης της παραγωγής είναι σύμφωνες με εκείνες που καθορίζονται στη συμφωνία του 1958, προσάρτημα 1 (E/ECE/TRANS/505/Αναθ. 3), με τις ακόλουθες προϋποθέσεις:
               
            
               
                  9.1.1.
               
               
                  Ο κάτοχος της έγκρισης μεριμνά για την καταγραφή των αποτελεσμάτων των δοκιμών συμμόρφωσης της παραγωγής και εξασφαλίζει ότι τα συνημμένα έγγραφα παραμένουν διαθέσιμα για χρονική περίοδο που καθορίζεται σε συμφωνία με την αρχή έγκρισης ή την τεχνική της υπηρεσία. Η χρονική αυτή περίοδος δεν υπερβαίνει τα 10 έτη από τη στιγμή της οριστικής παύσης της παραγωγής.
               
            
               
                  9.1.2.
               
               
                  Η αρχή έγκρισης που έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής. Οι εν λόγω επαληθεύσεις διενεργούνται κατά κανόνα ανά τρία έτη.
               
            
               
                  9.1.3.
               
               
                  Η αρχή έγκρισης ή η τεχνική της υπηρεσία επικυρώνει περιοδικά ότι οι διαδικασίες που χρησιμοποιούνται και οι αποφάσεις που λαμβάνονται από τον κατασκευαστή του οχήματος είναι σε συμμόρφωση, ιδίως όταν ο κατασκευαστής του οχήματος επέλεξε να μην κοινοποιήσει την επικαιροποίηση στην αρχή έγκρισης ή στην τεχνική υπηρεσία της. Αυτό μπορεί να επιτυγχάνεται με δειγματοληψία.
               
            10.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      
               
                  10.1.
               
               
                  Η έγκριση που χορηγείται για τύπο οχήματος δυνάμει του παρόντος κανονισμού μπορεί να ανακληθεί αν δεν εκπληρώνονται οι απαιτήσεις που προβλέπονται στον παρόντα κανονισμό ή αν τα δείγματα αυτοκινήτων δεν εκπληρώνουν τις απαιτήσεις του παρόντος κανονισμού.
               
            
               
                  10.2.
               
               
                  Αν η αρχή έγκρισης ανακαλέσει έγκριση που έχει ήδη χορηγήσει, ενημερώνει αμέσως τα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού.
               
            11.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
      
               
                  11.1.
               
               
                  Εάν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Η αρχή, αφού λάβει τη σχετική κοινοποίηση, ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω αντιγράφου του εντύπου έγκρισης το οποίο στο τέλος φέρει, υπογεγραμμένη και χρονολογημένη, την ένδειξη «ΠΑΥΣΗ ΠΑΡΑΓΩΓΗΣ», με κεφαλαία γράμματα.
               
            12.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
      
               
                  12.1.
               
               
                  Τα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των αρχών έγκρισης τύπου που χορηγούν την έγκριση και στις οποίες πρέπει να αποστέλλονται τα έντυπα που εκδίδονται σε άλλες χώρες και πιστοποιούν την έγκριση ή την επέκταση ή την απόρριψη ή την ανάκληση έγκρισης.
               
            
         (1)  Όπως ορίζεται στο ενοποιημένο ψήφισμα για την κατασκευή οχημάτων (R.E.3.), έγγραφο ECE/TRANS/WP.29/78/Αναθ.6 παράγραφος 2 — www.unece.org/trans/main/wp29/wp29wgs/wp29gen/wp29resolutions.html
      
         (2)  Οι διακριτικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Αναθ. 6.
   
   
      
         ΠΑΡΑΡΤΗΜΑ 1
         
            Έγγραφο πληροφοριών
         
         Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια παρέχονται σε κατάλληλη κλίμακα και με επαρκείς λεπτομέρειες σε μέγεθος Α4 ή εντός φακέλου μεγέθους Α4. Οι φωτογραφίες, εάν υπάρχουν, παρουσιάζουν αναλυτικές λεπτομέρειες.
         
            1.   
            
               Μάρκα (εμπορική επωνυμία του κατασκευαστή): …
            
         
         
            2.   
            Τύπος και γενικές εμπορικές περιγραφές: …
            (Τύπος είναι ο προς έγκριση τύπος· η εμπορική περιγραφή αναφέρεται στο προϊόν στο οποίο χρησιμοποιείται ο εγκεκριμένος τύπος.)
         
         
            3.   
            
               Μέσα αναγνώρισης τύπου, εάν υπάρχει σχετική σήμανση στο όχημα: …
            
         
         
            4.   
            
               Θέση της εν λόγω σήμανσης: …
            
         
         
            5.   
            
               Κατηγορίες οχήματος: …
            
         
         
            6.   
            
               Επωνυμία και διεύθυνση του κατασκευαστή / του αντιπροσώπου του κατασκευαστή: …
            
         
         
            7.   
            
               Επωνυμίες και διευθύνσεις των μονάδων συναρμολόγησης: …
            
         
         
            8.   
            
               Φωτογραφίες και/ή σχέδια αντιπροσωπευτικού οχήματος: …
            
         
         
            9.   
            
               Επικαιροποιήσεις λογισμικού
            
         
         
            9.1.   
            
               Γενικά κατασκευαστικά χαρακτηριστικά του τύπου οχήματος: …
            
         
         
            9.2.   
            
               Αριθμός του πιστοποιητικού συμμόρφωσης για το σύστημα διαχείρισης επικαιροποιήσεων λογισμικού: …
            
         
         
            9.3.   
            
               Μέτρα ασφάλειας
            
         
         
            9.3.1.   
            
               Έγγραφα για τον προς έγκριση τύπο οχήματος που περιγράφουν ότι η διαδικασία επικαιροποίησης θα εκτελεστεί με ασφάλεια …
            
         
         
            9.3.2.   
            
               Έγγραφα για τον προς έγκριση τύπο οχήματος τα οποία περιγράφουν ότι οι RXSWIN σ’ ένα όχημα προστατεύονται από μη εξουσιοδοτημένη παραποίηση …
            
         
         
            9.4.   
            
               Ασύρματες επικαιροποιήσεις λογισμικού
            
         
         
            9.4.1.   
            
               Έγγραφα για τον προς έγκριση τύπο οχήματος που περιγράφουν ότι η διαδικασία επικαιροποίησης θα εκτελεστεί με ασφάλεια …
            
         
         
            9.4.2.   
            
               Ο τρόπος με τον οποίο ο χρήστης του οχήματος μπορεί να ενημερώνεται σχετικά με την επικαιροποίηση πριν και μετά την εκτέλεσή της. …
            
         
         
            
               Προσάρτημα 1 του Παραρτήματος 1
               
                  Υπόδειγμα δήλωσης συμμόρφωσης για σύστημα διαχείρισης επικαιροποιήσεων λογισμικού
               
               Δήλωση συμμόρφωσης του κατασκευαστή με τις απαιτήσεις του συστήματος διαχείρισης επικαιροποιήσεων λογισμικού
               Όνομα κατασκευαστή: …
               Διεύθυνση κατασκευαστή: …
               … … … … …(όνομα κατασκευαστή) βεβαιώνει ότι τα συστήματα που είναι αναγκαία για την εκπλήρωση των απαιτήσεων του συστήματος διαχείρισης επικαιροποιήσεων λογισμικού που προβλέπονται στην παράγραφο 7.1 του κανονισμού αριθ. 156 του ΟΗΕ έχουν εγκατασταθεί και θα διατηρηθούν.
               Τόπος: ………………………………………… (τόπος)
               Ημερομηνία: …
               Όνομα του υπογράφοντος: …
               Ιδιότητα του υπογράφοντος: …
               …………………………………………
               (Σφραγίδα και υπογραφή του εκπροσώπου του κατασκευαστή)
            
         
      
   
   
      
         ΠΑΡΑΡΤΗΜΑ 2
         Κοινοποίηση
         [Μέγιστο μέγεθος: Α4 (210 × 297 mm)]
         
                     
                        
                      (1)
                  
                  
                     Εκδίδεται από:
                  
                  
                     Όνομα υπηρεσίας:
                     …
                     …
                     …
                  
               
            
         
                     Σχετικά με (2):
                  
                  
                     Χορήγηση έγκρισης
                     Παράταση έγκρισης
                     Ανάκληση έγκρισης με ισχύ από την ηη/μμ/εεεε
                     Απόρριψη έγκρισης
                     Οριστική παύση της παραγωγής
                  
               τύπου οχήματος σύμφωνα με τον κανονισμό αριθ. 156 του ΟΗΕ
         Αριθ. έγκρισης: …
         Αριθ. επέκτασης: …
         Λόγος επέκτασης: …
         
            1.   
            
               Μάρκα (εμπορική επωνυμία του κατασκευαστή): …
            
         
         
            2.   
            
               Τύπος και γενικές εμπορικές περιγραφές: …
            
         
         
            3.   
            
               Μέσα αναγνώρισης τύπου, εάν υπάρχει σχετική σήμανση στο όχημα: …
            
         
         
            3.1.   
            
               Θέση της εν λόγω σήμανσης: …
            
         
         
            4.   
            
               Κατηγορίες οχήματος: …
            
         
         
            5.   
            
               Επωνυμία και διεύθυνση του κατασκευαστή / του αντιπροσώπου του κατασκευαστή: …
            
         
         
            6.   
            
               Επωνυμίες και διευθύνσεις των εγκαταστάσεων συναρμολόγησης: …
            
         
         
            7.   
            
               Αριθμός του πιστοποιητικού συμμόρφωσης για το σύστημα διαχείρισης επικαιροποιήσεων λογισμικού: …
            
         
         
            8.   
            
               Περιλαμβάνονται οι ασύρματες επικαιροποιήσεις λογισμικού (Ναι/Όχι): …
            
         
         
            9.   
            
               Υπεύθυνη τεχνική υπηρεσία για τη διεξαγωγή των δοκιμών: …
            
         
         
            10.   
            
               Ημερομηνία της έκθεσης δοκιμής: …
            
         
         
            11.   
            
               Αριθμός της έκθεσης δοκιμής: …
            
         
         
            12.   
            
               Παρατηρήσεις: (εάν υπάρχουν). …
            
         
         
            13.   
            
               Τόπος: …
            
         
         
            14.   
            
               Ημερομηνία: …
            
         
         
            15.   
            
               Υπογραφή: …
            
         
         
            16.   
            
               Επισυνάπτεται το ευρετήριο του φακέλου πληροφοριών που υποβάλλεται στην αρχή έγκρισης, το οποίο μπορεί να ληφθεί κατόπιν αίτησης.
            
         
         
            (1)  Διακριτικός αριθμός της χώρας που χορήγησε/επέκτεινε/απέρριψε/ανακάλεσε την έγκριση [βλ. διατάξεις σχετικά με τη σήμανση (υποσημείωση) στον παρόντα κανονισμό].
         
            (2)  Διαγράφεται η περιττή ένδειξη.
      
   
   
      
         ΠΑΡΑΡΤΗΜΑ 3
         
            Τρόπος διάταξης σήματος έγκρισης
         
         ΥΠΟΔΕΙΓΜΑ Α
         (Βλ. παράγραφο 4.2 του παρόντος κανονισμού)
         
            
         a = 8 mm τουλάχιστον
         Όπως προκύπτει από το ανωτέρω σήμα έγκρισης που έχει επικολληθεί σε όχημα, ο σχετικός τύπος οδικού οχήματος έχει εγκριθεί στην Ολλανδία (E 4), σύμφωνα με τον κανονισμό αριθ. 156 και με αριθμό έγκρισης 001234. Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού υπό την αρχική του μορφή (00).
      
   
   
      
         ΠΑΡΑΡΤΗΜΑ 4
         
            Υπόδειγμα πιστοποιητικού συμμόρφωσης για το σύστημα διαχείρισης επικαιροποιήσεων λογισμικού
         
         Πιστοποιητικό συμμόρφωσης για το σύστημα διαχείρισης επικαιροποιήσεων λογισμικού
         με τον κανονισμό αριθ. 156 του ΟΗΕ
         Αριθμός πιστοποιητικού (αριθμός αναφοράς)
         [……. Αρχή έγκρισης]
         πιστοποιεί ότι
         Κατασκευαστής: …
         Διεύθυνση του κατασκευαστή: …
         τηρεί τις διατάξεις του κανονισμού αριθ. 156.
         Οι επαληθεύσεις διενεργήθηκαν στις: …
         από (ονομασία και διεύθυνση της αρχής έγκρισης): …
         Αριθμός έκθεσης: …
         Το πιστοποιητικό ισχύει μέχρι: [….. Ημερομηνία]
         Τόπος: […………………………………… Τόπος]
         Ημερομηνία: […………………………………… Ημερομηνία]
         […………………………………… Υπογραφή]